כיכר המצעדים

כיכר המצעדים (בפולנית: Plac Defilad w Warszawie) היא כיכר מרכזית במרכז ורשה, פולין. שהוקמה בשנת 1955 על ידי ברית המועצות יחד עם ארמון התרבות והמדע הצמוד אליו. הכיכר היא הגדולה ביותר באירופה ואחת הגדולות בעולם (מקום רביעי בגודלה בעולם). הכיכר שימשה למצעדים צבאיים במהלך התקופה הקומוניסטית של פולין, ומכאן קיבלה את שמה. כיכר המצעדים תיאור ומאפיינים הככר שוכנת בין רחוב שוויינטוקשיסקה בצפון, שדרות ירושלים בדרום, רחוב מרשלקובסקה במזרח וארמון התרבות והמדע המונומנטלי במערב. כיכר המצעד היא אחת הכיכרות הצעירות ביותר בוורשה, שנבנתה בשנות ה-50 יחד עם ארמון התרבות והמדע. שטחה 240,000 מ"ר, והיא מקום פופולרי מאוד בשל חשיבותה ההיסטורית הרבה, ומשום שהיא מאכלסת את הבניין המפורסם של ארמון התרבות והמדע. על בימת הכבוד ששומרה, מוצבים צילומים והסברים על מהות הכיכר ובימת הכבוד, לרבות האירועים ההיסטוריים שפקדו אותה: בכרזה המרכזית מוסבר כדלקמן: לכיכר היה מקום מפתח באירועי המחאה ב-1956 . לאחר עלייתו לשלטון של ולדיסלב גומולקה, ב-24 באוקטובר נערכה בכיכר עצרת בהשתתפות כ-400,000 איש. במהלך נאומו בעצרת, גינה גומולקה את הסטליניזם והכריז על רפורמות שמטרתן דמוקרטיזציה של המערכת הפוליטית. סמל לשינויים היה הסירוב לקבל את הגנרל הפולני בצבא הסובייטי קונסטנטין רוקוסובסקי, בעוד שהמיקרופון ניתן לפעיל לחוסלב גוז'דז'יק. הקהל בכיכר הביע תמיכה ברפורמות אוקטובר הפולני , אך הם גם דרשו את שחרורו מהכלא של הקרדינל סטפן וישינסקי, מנהיג הכנסייה הקתולית בפולין. ב-14 ביוני 1987, במהלך מסעו האפוסטולי השלישי לפולין, ערך האפיפיור יוחנן פאולוס השני מיסה בכיכר, ובכך סיים את הקונגרס הלאומי האוכריסטי השני. המזבח היה ממוקם בכניסה הראשית לארמון התרבות והמדע. במהלך המיסה, האפיפיור העניק לבישוף מיכאל קוזל דרגת מבורך. הבישוף מת במחנה הריכוז דכאו במהלך מלחמת העולם השנייה. במהלך טורניר היורו 2012 שהתקיים בפולין ובאוקראינה, הכיכר שימשה לריכוז אוהדים גדול שצפו במשחקים על מסכי ענק ונהנו מדוכני מכירה רבים. התמונה ב"חלון הראווה" של הערך (למעלה משמאל) היא מתקופת הטורניר, ונראים בה המוני אוהדים מכל האומות. הכיכר איבדה את חשיבותה לאחר נפילת הקומוניזם, והפכה למקום של שוק ענק למשך זמן מה. מאז שהשוק עבר לשוק הפרברים החדש, כיכר המצעדים שימשה בעיקר כחניון. מכיוון שמועצת העיר מתכננת לאפשר בנייה באתר הכיכר, מקומות החניה אמורים להיות מועברים למתקן תת-קרקעי חדש. מספר פרויקטים נוספים מתוכננים למודרניזציה של הכיכר וסביבתה, כולל תוכניות לבניית מוזיאון לאמנות מודרנית, של הכיכר עם אולם קונצרטים חדש, גורדי שחקים שונים ומתקנים נוספים. קישורים חיצוניים מאמר על כיכר המצעדים בורשה באתר Wall Street Journal ביאורים הערות שוליים